# REGLUGERÐ

## um (7.) breytingu á reglugerð nr. 678/2009 um raforkuvirki.

### gr.

Við 1. gr. reglugerðarinnar bætast fjórar nýjar skilgreiningar í réttri stafrófsröð, svohljóðandi:

*Hleðslustöð*: Raffang sem hleður eitt rafknúið ökutæki í einu eða þar sem hægt er að skipta um rafgeymi á einu rafknúnu ökutæki í einu.

*Hraðhleðslustöð:* Hleðslustöð þar sem mögulegt er að yfirfæra raforku á rafknúið ökutæki með afli sem er meira en 22 kW.

*Venjuleg hleðslustöð*: Hleðslustöð þar sem mögulegt er að yfirfæra raforku á rafknúið ökutæki með afli sem er 22 kW eða minna, að undanskildum tækjum sem eru 3,7 kW eða minna og eru sett upp á einkaheimilum eða sem eru ekki eingöngu notuð í þeim tilgangi að hlaða rafknúin ökutæki og eru ekki aðgengileg almenningi.

1. gr.

Við 7. gr. reglugerðarinnar koma þrjár nýjar málsgreinar er orðast svo ásamt fyrirsögnum:

 *7.13 Tæknilegar kröfur til venjulegra hleðslustöðva* *fyrir vélknúin ökutæki.*

Venjulegar riðstraumshleðslustöðvar fyrir rafknúin ökutæki skulu a.m.k. hafa tengla eða tengi af gerð 2 fyrir ökutæki, eins og lýst er í staðlinum EN 62196-2, með tilliti til rekstrarsamhæfis. Þessa tengla má útbúa með eiginleikum eins og vélrænum lokum á sama tíma og samhæfi við gerð 2 er viðhaldið.

 *7.14 Tæknilegar kröfur til hraðhleðslustöðva fyrir vélknúin ökutæki.*

Riðstraumshraðhleðslustöðvar fyrir rafknúin ökutæki skulu a.m.k. hafa tengla eða tengi af gerð 2 fyrir ökutæki, eins og lýst er í staðlinum EN 62196-2, með tilliti til rekstrarsamhæfis.

 Jafnstraumshraðhleðslustöðvar fyrir rafknúin ökutæki skulu a.m.k. hafa tengi af tegundinni „Combo 2“ fyrir samsett hleðslukerfi, eins og lýst er í staðlinum EN 62196-3, með tilliti til rekstrarsamhæfis.

 *7.15* *Tæknilegar kröfur fyrir afhendingu háspennts rafmagns frá landi til skipa.*

Afhending háspennts rafmagns frá landi fyrir skip, þ.m.t. hönnun, uppsetning og prófun kerfanna, skal vera í samræmi tækniforskriftirnar í staðlinum IEC/ISO/IEEE 80005-1.

### gr.

 Reglugerð þessi er sett til innleiðingar á tilskipun Evrópuþingsins og ráðsins 2014/94/ESB frá 22. október 2014 um uppbyggingu grunnvirkja fyrir óhefðbundið eldsneyti. Tilskipunin er hluti XIII. viðauka samnings um hið Evrópska efnahagssvæði og ber að túlka ákvæði 7.13-7.15 gr. í samræmi við ákvæði tilskipunarinnar um þau rafföng sem undir hana falla.

###  gr.

Reglugerð þessi er sett samkvæmt heimild í 13. og 14. gr. laga nr. 146/1996 um öryggi raforkuvirkja, neysluveitna og raffanga, með síðari breytingum, og öðlast þegar gildi.

#### Umhverfis- og auðlindaráðuneytið, x. x 2018.